Diari Oficial de la Generalitat Valenciana


Sumari del DOGV 7078, del 30-07-2013 (2013/7706)

Subhasta d'un bé immoble a València, carrer de Russafa, 28.
-----------------------------------------------------------

### Dades del document

Número de DOGV
:   7078

Data del DOGV
:   30-07-2013

Secció del DOGV
:   V. ANUNCIS - C) ALTRES ASSUMPTES

Número del document
:   2013/7706


Organisme emissor
:   Notaria d'Alfonso Mulet Signes

Tipus de document
:   Subhasta

Subhasta d'un bé immoble a València, carrer de Russafa, 28. [2013/7706]  
Alfonso Mulet Signes, notari del Col·legi de València, amb residència a la capital i amb despatx al carrer de la Universitat, número 4, 1r, faig saber:  
Que davant meu es tramita la venda extrajudicial, d'acord amb l'article 129 de la Llei Hipotecària, de la finca següent: l'entresòl que hi ha pujant a la dreta, o siga, el que té el seu accés per la porta número u de l'edifici en 46310 València, carrer de Russafa, número 28, que fa cantó al carrer del General Sanmartín, que ocupa una superfície de 358,74 metres quadrats. Compost de soterranis i cinc plantes baixes, dos que fan cap al carrer de Russafa, dos al carrer del General Sanmartín i una al xamfrà format pel dit carrer amb el pati al carrer de Russafa, i una escala amb dos ascensors que donen accés a dos entresòls, dos principals, dos primers, dos segons, dos tercers, dos quarts, dos quints, dos àtics, un sobreàtic, un estudi, habitació per a la porteria i terrat; inscrita en el Registre de la Propietat de València tres, al tom 1696, llibre 146 de la secció 1a de Russafa, foli 162, finca 7106.  
Atés que s'han complit els tràmits previs, és procedent la subhasta de la finca i se'n fan saber les condicions:  
Tindrà lloc en la meua notaria, sítia al carrer de la Universitat, número 4, 1r, de València. La primera subhasta, el 5 de setembre de 2013, a les 11.00 hores, i el tipus base serà el de quatre-cents cinquanta-huit mil set-cents trenta-tres euros i quinze cèntims (458.733,15 €); si no hi ha un postor o si resulta fallida, la segona subhasta, el 4 d'octubre de 2013, a les 11.00 hores, el tipus de la qual serà el 75 per cent de la primera; si no hi ha un postor o si resulta també fallida, la tercera subhasta, el 7 de novembre de 2013, a les 11.00 hores sense subjecció a cap tipus, però amb les limitacions de l'article 670 de la Llei d'Enjudiciament Civil; i si ha pluralitat de millores en la tercera subhasta, la licitació entre millorants i millor postor, el dia 19 de novembre de 2013, a les 11.00 hores.  
La documentació i el certificat del registre a què fan referència els articles 236.a i b del Reglament hipotecari es poden consultar en la notaria de dilluns a divendres, de 09.00 a 14.30 hores. S'entendrà que tot licitador accepta com a suficient la titulació aportada. Les càrregues, els gravàmens i els assentaments anteriors a la hipoteca que s'executa continuaran subsistents.  
Els licitadors hauran de consignar, prèviament a la subhasta, en la notaria, una quantitat equivalent al 30 per cent del tipus que corresponga en la primera i segona subhasta, i en la tercera un 20 per cent del tipus de la segona, per mitjà d'un xec bancari a nom del notari. Podran fer-s'hi postures per escrit, en un plec tancat, adjuntant el justificant del depòsit previ, fins al moment de la subhasta. L'adjudicació a favor del creditor requeridor o la rematada a favor seu o d'un creditor posterior només podran fer-se amb la condició de cedir-les a un tercer.  
  
València, 19 de juliol de 2013.- El notari: Alfonso Mulet Signes.